
Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth
Rhagarweiniad
Drwy gydol yr aseiniad hwn byddaf yn gwerthuso un elfen o gynllun datblygu ysgol yn feirniadol. Byddaf yn trafod fy ysgol ar leoliad a oedd wedi'i lleoli yng nghanolbarth Cymru. Mae'n ysgol gymunedol gyda saith dosbarth o'r Meithrin i Flwyddyn 6. Mae'r ysgol yn gwasanaethu ardal wledig eang o 6 phentref gyda 144 o blant yn mynychu'r ysgol. Mae’r ysgol wedi nodi bod gan tua 30% o ddisgyblion anghenion dysgu ychwanegol, gan gynnwys nifer fach o ddisgyblion sydd â datganiad o anghenion addysgol arbennig. Yn ogystal â hyn mae tua 21% o ddisgyblion yn gymwys i dderbyn prydau ysgol am ddim, sy’n agos i’r ffigwr cenedlaethol, mae hyn yn awgrymu nad yw’r ardal yn or-ddifreintiedig. Cymraeg yw prif gyfrwng yr addysgu a’r dysgu, ond y nod yw sicrhau bod pob disgybl yn rhugl yn y Gymraeg a’r Saesneg erbyn iddynt fynd i’r ysgol uwchradd. Saesneg yw prif iaith y cartref i tua 72% o’r disgyblion. Mae ychydig iawn o ddisgyblion o gefndiroedd ethnig lleiafrifol sydd yn yr ysgol. Yr agwedd o’r cynllun datblygu ysgol y byddaf yn ei drafod bydd datblygu dysgu awyr agored. Penderfynodd yr ysgol ddatblygu eu cyfleoedd dysgu awyr agored i wella dysgu ar ôl effeithiau ynysu a Chofid.

Adolygiad Llenyddiaeth

Mae cynllun datblygu ysgol yn gynllun strategol a ddefnyddir yn benodol ar gyfer gwelliant. Dylai dod a phedwar prif beth ynghyd sydd yn cynnwys; blaenoriaethau’r ysgol, y prif fesurau y bydd yn eu cymryd i godi safonau, yr adnoddau a ddyrennir iddi, a hefyd y deilliannau a’r targedau allweddol y mae’n bwriadu eu cyflawni. Mae polisi ar gyfer cynllun datblygu ysgol yn pwysleisio mai gwella ysgol yw cyfrifoldeb mwyaf yr ysgol yn bennaf oll. Mae’n seiliedig ar y rhagosodiad mai’r ysgolion eu hunain sydd yn y sefyllfa orau i nodi pa feysydd i’w gwella ac i roi newidiadau ar waith a all sicrhau gwell canlyniadau ar gyfer dysgu disgyblion. Mae rhestr o bethau y dylai cynllun datblygu ysgol eu cynnwys ac un o’r pethau hyn yw ei fod yn dangos y blaenoriaethau gwella ysgol ar gyfer y flwyddyn ysgol gyfredol a’r ddwy flynedd sy’n syth ymlaen. Ynghyd â hyn dylai fod datganiad byr yn nodi'r targedau a'r canlyniadau disgwyliedig. Mae'n hanfodol bod yr ysgol yn darparu strategaeth i gwrdd â'r targedau hynny. Mae gwaith tîm o fewn yr ysgol yn hanfodol i gyrraedd y targedau hyn er mwyn datblygu dysgu. Mae'r ysgol yn ei hanfod yn hunan-arfarnu sy'n arwain ymhellach at hunan-wella parhaus, mae hyn yn greiddiol i unrhyw bolisi gwella ysgol. Dylai hyn arwain at ddeilliannau a phrofiadau addysgol cadarnhaol a gwell i ddysgwyr. Mae ansawdd addysg, ymddygiad ac agweddau, datblygiad personol, ac arweinyddiaeth a rheolaeth, yn bedwar peth allweddol i'w hystyried wrth greu cynllun datblygu effeithiol. Wrth i'r flwyddyn ysgol fynd yn ei blaen dylid olrhain llwyddiant y targedau a'r deilliannau er mwyn pennu a yw anghenion y plant wedi newid ac a oes angen addasu'r targedau.

Mae model Cymru ar gyfer Ysgolion Sefydliadol sy'n Dysgu yn canolbwyntio ar saith 'dimensiwn' yn ein hysgolion ac fel y gwelir yn y diagram uchod mae'r rhain yn cynnwys; datblygu, creu, hyrwyddo, sefydlu, datblygu, dysgu, modelu. Mae’r rhain yn pwysleisio’r nodau a’r prosesau a ddefnyddir i drawsnewid ysgol yn sefydliad sy’n dysgu. 

Dewisais ganolbwyntio ar yr agwedd ar ddysgu yn yr awyr agored gan ei fod yn rhywbeth a oedd yn cael ei hyrwyddo'n aml yn fy ysgol lleoliad diweddaraf, mewn ysgolion blaenorol rwyf wedi profi dysgu yn yr awyr agored nid yw wedi bod yn flaenoriaeth. Cynigiodd Friedrich Froebel, addysgwr arloesol, y ddamcaniaeth mai chwarae yw’r prif ddull o ddysgu yn ystod plentyndod cynnar gan ei fod yn caniatáu i blant adeiladu eu dealltwriaeth o’r byd. Credai hefyd fod yr ardd yn fan lle gall plant ifanc fynd i ddysgu a thyfu ar eu cyflymder eu hunain.
“The child should experience nature ‘in all its aspects- form, energy, substance, sound and colour’.”
									    (Froebel ,1967)
Mae ymchwil Froebel yn cefnogi bod dysgu yn yr awyr agored o fudd i ddatblygiad dysgwyr, mae ei ymchwil yn rheswm arall pam y dewisais ganolbwyntio ar yr agwedd hon. Credai Froebel fod defnyddiau syml, penagored yn helpu plant i gynrychioli eu syniadau, eu teimladau a’u profiadau. Mae'r rhain yn caniatáu i'r plentyn i archwilio gwahanol feysydd ystyr. Galwodd Froebel y rhain yn ‘ffurfiau o wybodaeth’, ‘ffurfiau o fywyd’ a ‘ffurfiau o harddwch’. Mae Piaget yn ddamcaniaethwr arall sy'n cefnogi dysgu yn yr awyr agored. Ei brif ddamcaniaeth oedd y dylai chwarae annog datblygiad seicolegol pellach wrth i blant aeddfedu. Gall chwarae tu allan ymgorffori pob maes dysgu a helpu plant i ddod yn fwy ymwybodol o'u hamgylchedd a sut i ofalu amdano. Trwy weithgareddau awyr agored, gellir adeiladu ar sgiliau megis datblygiad gwybyddol, sgiliau cymdeithasol, aeddfedrwydd emosiynol, hunanhyder, datrys problemau, caredigrwydd a rhannu, a threfniadaeth, er mwyn datblygu'r dysgwyr.

Y Sefydliad Dysgu Awyr Agored yw'r corff proffesiynol ar gyfer hyfforddwyr, athrawon, rheolwyr, ymchwilwyr a sefydliadau sy'n defnyddio'r awyr agored i wneud gwahaniaeth i eraill. Cânt eu hysgogi gan weledigaeth o Ddysgu Awyr Agored fel ffurf werthfawr iawn o ddatblygiad, addysg a chyflogaeth. Maent yn datgan bod dysgu yn yr awyr agored yn derm eang sy’n cynnwys darganfod, arbrofi, dysgu am y byd naturiol a chysylltu ag ef, a chymryd rhan mewn gweithgareddau antur a chwaraeon awyr agored. Mae hwn yn ddatganiad a ategir gan ymchwil rhai fel Friedrich Froebel a Jean Piaget, ynghyd ag eraill. 
Defnyddiodd fy ysgol leoliad y Prosiect Harmoni sy'n cael ei arwain gan Richard Dunne fel ysbrydoliaeth ar gyfer eu dysgu awyr agored. Mae'r Prosiect Harmoni yn sefydliad sydd â’r nod o drawsnewid addysg i sicrhau ei fod yn ddigon i baratoi pobl ifanc i ymgysylltu â’r heriau amgylcheddol a chymdeithasol sy’n ein hwynebu. Maent yn hyrwyddo datblygiad trwy dri maes allweddol. Maent yn galw’r maes cyntaf yn ‘Harmoni'r hunan’, sy’n cyfeirio at y dull o feithrin iechyd a lles plant, wrth osod y plentyn yng nghanol y dysgu. Gelwir yr ail yn 'Harmoni Perthnasoedd' i gydnabod cydgysylltiad ein perthnasoedd â'n gilydd a'r cyfraniad y gall pob un ohonom ei wneud i iechyd a lles y gymuned ehangach. 'Harmoni'r byd natur' yw'r maes olaf ac mae'n darparu cyd-destun ar gyfer addysgu a dysgu sy'n galluogi plant a phob dysgwr i brofi a deall eu hundod â byd natur ac i ddatblygu ffyrdd iachach, mwy cynaliadwy o fyw gyda byd natur.

Datblygu pwynt gweithredu
Yn fy ysgol lleoliad un o'r prif dargedau oedd "I defnyddio'r ardal allanol i ddatblygu dysgu disgyblion". Eu rhesymeg dros y targed hwn oedd bod cofid-19 wedi cael effaith negyddol helaeth ar ddysgu disgyblion a’u hiechyd a’u lles. Penderfynon nhw y byddai’r ysgol yn manteisio ar yr ardal tu allan i wella hyn gan fod y plant wedi treulio cymaint o amser dan do. Ysbrydolwyd y targed gan eu gweledigaeth i annog plant i fod y gorau y gallant fod trwy roi cyfleoedd iddynt. Er mwyn cyflawni eu prif darged mae 3 lefel y byddant yn eu gweithredu. 
Ar y lefel gyntaf y nod yw manteisio ar bob cyfle i ddysgu yn yr awyr agored. Roedd y rhesymeg dros y nod hwn yn debyg i’r rhesymeg ar gyfer y prif darged, oherwydd bod plant wedi colli allan ar amser y tu allan yn ystod cofid byddai’n fuddiol iddynt gymryd rhan mewn ffyrdd newydd o ddysgu y tu allan. Ar gyfer y lefel hon eu gweithredoedd i weithredu'r nod yw neilltuo o leiaf dwy awr yr wythnos ar gyfer addysgu yn yr awyr agored (heb gynnwys addysg gorfforol). Byddai neilltuo amseroedd penodol ar yr amserlen ar gyfer addysgu yn yr awyr agored yn golygu na fyddai rhywbeth arall yn torri ar draws y sesiynau hyn. Yn fy marn i fyddai'n anodd cyflawni'r cam hwn gan nad yw'r tywydd bob amser yn caniatáu ar gyfer gweithgareddau awyr agored felly ni fydd neilltuo amser penodol ar yr amserlen bob amser yn gwarantu hyn. Cam arall ar gyfer y nod hwn yw buddsoddi mewn mwy o adnoddau ardal allanol ar gyfer addysgu, byddai hyn yn cynnwys offer chwaraeon, offer garddio, crefftau ac ati. Y cam olaf a nodir ar gyfer y nod hwn yw defnyddio llais y disgybl i addysgu yn yr ardal allanol. Yn ôl MacBeath (2006) mae llais y disgybl yn cyfeirio at gyfranogiad, cyfraniad a dylanwad disgyblion mewn cyd-destun ysgol. Mae llawer o astudiaethau yn cefnogi ac yn cadarnhau buddion llais y disgybl gan gynnwys mwy o ymgysylltiad gan ddisgyblion, gwell perthynas rhwng disgyblion ac athrawon, gwell cyfathrebu rhwng disgyblion a’r ysgol, a darparu’r amodau cywir i gymuned yr ysgol ddod yn gymuned ddysgu.  
Ar yr ail lefel i weithredu'r prif darged nod yr ysgol yw datblygu iechyd a lles trwy addysgu allanol. Cofid-19 yw’r prif reswm dros y nod hwn oherwydd iddo gael effaith negyddol ar iechyd a llesiant cyffredinol plant ac oedolion. Mae ymchwil gan Marchant et al (2019) yn awgrymu bod y profiad cadarnhaol a phleserus cyffredinol o ddysgu yn yr awyr agored a adroddwyd gan blant yn canolbwyntio ar saith maes allweddol sy’n cynnwys; ymdeimlad o ryddid, mwy o ymgysylltu, mynediad at natur, gwrthdyniadau a chanolbwyntio, gwell ymddygiad ac iechyd a lles.

“Outdoor learning is a pedagogical approach used to enrich learning, enhance school engagement and improve pupil health and wellbeing.”
								    Marchant et al (2019)

Y cam cyntaf a nodir er mwyn cyrraedd y nod hwn yw defnyddio’r awyr agored i ddysgu plant i fynegi eu teimladau. Yn fy mhrofiad i nid yw plant yn teimlo'n gyfforddus yn siarad am eu teimladau felly byddai angen iddo fod yn nod yr adeiledir arno'n rheolaidd er mwyn i'r disgyblion fod yn gyfforddus yn rhannu teimladau. Mae’n bwysig bod yr ysgol yn dangos i blant sut i fynegi eu teimladau. Ynghyd â hyn, y cam nesaf yw helpu plant i gysylltu â natur a’r amgylchedd. Ysbrydolwyd y cam hwn gan y Prosiect Harmoni y mae'r ysgol yn ei ddilyn. Mae'r ymagwedd yn meithrin iechyd a lles y plentyn cyfan ac yn gosod y plentyn wrth wraidd ei ddysgu. Mae Dysgu yn yr Awyr Agored yn helpu pobl o bob gallu i fyfyrio a dysgu amdanynt eu hunain sydd wedyn yn cynyddu eu hymdeimlad o les trwy ddeall eu teimladau. Mae'r atgofion cadarnhaol a'r buddion parhaol yn effeithio ar gyflawniad academaidd, dysgu sgiliau newydd, datblygiad personol a chymdeithasol, gofal am yr amgylchedd, datblygiad gyrfa a phroffesiynol, lles ac iechyd meddwl. 
Ar y drydedd lefel i weithredu'r targed nod yr ysgol yw cynnwys y gymuned mewn gweithgareddau awyr agored. Eu rhesymeg dros hyn yw bod covid-19 wedi cael effaith ar y cymunedau yn ogystal â'r ysgolion a'r disgyblion, felly angen yr ysgol yw ailadeiladu perthynas â phobl y gymuned. Mae perthnasoedd ysgol gymunedol yn helpu i wella ansawdd addysg pob plentyn a hefyd yn helpu rhieni a dinasyddion eraill i gydnabod eu cyfrifoldeb am ansawdd y dysgu. Cam arall yw gwneud gweithgareddau gwirfoddol gyda'r henoed yn y gymuned. Byddai hyn yn helpu’r plant i deimlo’n iach a llesol gan eu bod yn gwneud rhywbeth i helpu eraill. Ynghyd â hyn mae plant yn aml yn mwynhau cael sgyrsiau aeddfed gyda phobl eraill. Byddai angen i'r ysgol fod wedi gwerthuso'r holl gamau hyn ac adolygu'r data er mwyn penderfynu a ydynt yn cyrraedd y targed, ac os nad ydynt, beth y gallant ei newid.

Adfyfyrio a gwerthuso 
Un o'r prif ffyrdd y mae'r ysgol wedi gweithio i ddatblygu'r targed yw trwy arddio. Fe wnaethant werthuso’r angen i fuddsoddi arian yn eu gardd a sut y byddai’n datblygu dysgu eu disgyblion. Daeth eu cynllunio i’r canlyniad mai buddsoddi yn hyn fyddai’n cael y canlyniad mwyaf gan fod llawer o syniadau ar draws y meysydd dysgu yn ymwneud â’u gardd. Maent yn gweithio tuag at gwrdd â’r nod olaf o gynnwys y gymuned trwy gael garddwraig o’r gymuned i ddod i mewn a chynnal sesiynau gyda’r disgyblion yn wythnosol. Rwy’n meddwl bod hwn yn bwynt cryf yn eu cynllun datblygu gan fod y disgyblion yn cael y cyfle i weithio gyda garddwr profiadol a all elwa ar eu dysgu. Trwy eu gardd maent hefyd yn gweithio tuag at gwrdd â'r ail nod o ddatblygu iechyd a lles trwy drafod sut mae gwahanol liwiau ac iaith y corff yn dangos gwahanol deimladau. Mae'r athrawon yn annog y disgyblion i edrych ar blanhigion a blodau a siarad am sut maen nhw'n meddwl y byddai'r planhigyn yn teimlo. Yn ôl yr awdur Richard Louv, mae aros yn agos at natur yn gwella lles corfforol, meddyliol ac ysbrydol, felly byddai'r ysgol sy'n gweithredu dysgu yn yr ardd yn cefnogi cyflawni'r nod. Un peth fyddwn i’n ei ychwanegu at yr agwedd yma o’r cynllun fyddai defnyddio’r ardd i siarad am eu teimladau bob dydd ac nid fel rhan o’r wers yn unig. Wrth wneud hyn, mae'n bosibl y byddwn yn dyrannu gwahanol rannau o'r ardd i wahanol deimladau er mwyn iddynt allu uniaethu ag ardal i siarad amdani. Teimlaf y bydd y cysylltiad hwn â’r ardd yn lleihau’r embaras y gallent deimlo wrth ddweud sut maent yn teimlo, a thrwy siarad amdano bob dydd dônt yn fwy hyderus wrth wneud hynny. O'r tair lefel i gyrraedd y targed teimlaf mai'r un gyntaf yw'r mwyaf effeithiol gan mai dyma'r un fwyaf eang. Mae yna lawer o ffyrdd y gallwch chi gyflawni'r nod hwn ynghyd â defnyddio llais y disgybl i wneud gweithgareddau y mae am eu gwneud. Mae cyfleoedd i addysgu yn yr awyr agored o dan bob maes dysgu felly byddwn yn gosod nod yn y cynllun i sicrhau bod pob athro yn cyffwrdd â phob maes dysgu allanol. Yn yr hunan arfarniad o'r cynllun, mae adborth disgyblion yn rhan fawr o'r data. Ar ôl y sesiynau addysgu yn yr awyr agored nododd o leiaf 72% o bob dosbarth yn eu hadolygiad diwedd wythnos fod y sesiynau yn eu 3 agwedd orau o'r wythnos. Mae hyn yn dweud wrth yr ysgol fod y sesiynau hyn yn gwella lles y disgyblion gan eu bod yn mwynhau dysgu a’r gweithgareddau y maent yn eu gwneud yn ystod y sesiynau. 

Casgliad 
Mae cynllun datblygu'r ysgol yn dangos cynllunio strategol effeithiol er mwyn cwrdd â'u prif darged. Mae fy adlewyrchiad o’u cynllun datblygu ysgol yn dangos i mi mai datblygiad disgyblion yw gwraidd yr holl nodau ac mae eu ffocws yn gyfan gwbl ar y plant. Rwy’n meddwl bod hyn yn bwysig mewn ysgol gan ei bod yn bwysig ein bod yn ystyried teimladau’r plentyn yn hytrach nag edrych ar ddata’r gwaith y maent yn ei gynhyrchu yn unig. O’u cynllun datblygu ysgol, dysgais fod llawer o wahanol ffyrdd y gallwch gyflawni targed o fewn y nodau ac mae pob nod yn hanfodol i gyflawni’r targed. Wrth wneud hyn bu iddynt ystyried yn llwyddiannus effeithiau eu haddysgu a'r effaith y byddai'n ei chael ar y plant. Bydd hyn yn cael effaith arnaf yn broffesiynol gan y byddaf yn ceisio ystyried nifer o ffyrdd y gallaf gwrdd â nod er mwyn pennu'r llwybr gorau i'w gymryd ar gyfer dysgu effeithiol.

